ഇടുക്കിയില് ചെറിയ രോഗലക്ഷണങ്ങള് ഉള്ളവര് പോലും പരിശോധന നടത്തണമെന്ന് ജില്ല മെഡിക്കല് ഓഫീസര് ഇടുക്കി ജില്ലയില് ചെറിയ രോഗലക്ഷണങ്ങള് ഉള്ളവര് പോലും കൊവിഡ് ടെസ്റ്റ് നടത്തണമെന്ന് ജില്ലാ മെഡിക്കല് ആഫീസര് ഡോ.എന്. പ്രിയ അറിയിച്ചു. ജില്ലയില് കലശലായ പ്രമേഹരോഗബാധയുള്ളവര്, അമിത രക്തസമ്മര്ദ്ദമുള്ളവര്, കിടപ്പു രോഗികള്, കാന്സര് രോഗികള്, വൃക്ക രോഗമുള്ളവര്, ശ്വാസകോശ സംബന്ധമായ രോഗമുള്ളവര് തുടങ്ങിയവര് ധാരാളമുണ്ട്. ഇത്തരം രോഗങ്ങളുള്ളവര് സ്രവ പരിശോധനയിലും ചികിത്സ തേടുന്നതിലും വിമുഖത കാണിക്കു ന്നുണ്ട്. ഇവരില് രോഗം മൂര്ച്ഛിക്കുന്നതിനും മരണത്തിനുമുള്ള സാധ്യത കൂടുതലാണ്. അതുകൊണ്ട് മറ്റു രോഗങ്ങളുള്ളവര് കൊവിഡ് ടെസ്റ്റ് ചെയ്ത് രോഗബാധ ഇല്ലെന്ന് ഉറപ്പു വരുത്തണം. അതോടൊപ്പം കൊവിഡ് പോസിറ്റീവ് ആകുന്നവര്, ജീവിത ശൈലീ രോഗങ്ങള് ഉണ്ടോ എന്ന കാര്യം ഉറപ്പാക്കണമെന്നും മെഡിക്കല് ഓഫീസര് ആവശ്യപ്പെട്ടു. ജില്ലയില് രോഗവ്യാപനം കുതിച്ചുയരുന്ന പശ്ചാത്തലത്തിലാണ് ഇത്തരമൊരു അറിയിപ്പ്.The post ഇടുക്കിയില് ചെറിയ രോഗലക്ഷണങ്ങള് ഉള്ളവര് പോലും പരിശോധന നടത്തണമെന്ന് ജില്ല മെഡിക്കല് ഓഫീസര് first appeared on MalayalamExpressOnline.